b'\n_START_ARTICLE_\nAnatoli Hostikoev\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaentr-o familie mixt\xc4\x83: tat\xc4\x83l era osetin, iar mama ucraineanc\xc4\x83. \xc3\x8enc\xc4\x83 din gr\xc4\x83dini\xc8\x9b\xc4\x83 a participat la toate spectacolele pentru copii, interpret\xc3\xa2nd un urs maro. \xc8\x98coala a organizat un teatru muzical \xc3\xaen miniatur\xc4\x83, iar el a interpretat cu seriozitate rolul Othello._NEWLINE_\xc3\x8en 1974 a absolvit Facultatea de Actorie a Institutului Teatral de stat I. K. Karpenko-Kar\xc3\xaei din Kiev (la clasa Irinei \xd0\x9c\xd0\xbelostova)._NEWLINE_\xc3\x8en anii 1974-1980 a lucrat ca actor la Teatrul dramatic ucrainean Maria Zankove\xc8\x9bka din Liov \xc8\x99i \xc3\xaen la Teatrul dramatic rus Lesia Ukrainka din Kiev. La 2 septembrie 1980 a devenit actor la Teatrul Academic Na\xc8\x9bional Ivan Franko._NEWLINE_\xc3\x8en octombrie 1999, \xc3\xaempreun\xc4\x83 cu Bogdan Beniuk \xc8\x99i cu Miroslav Hr\xc3\xaen\xc3\xae\xc8\x99\xc3\xaen\xc3\xaem, a \xc3\xaenfiin\xc8\x9bat compania teatral\xc4\x83 \xe2\x80\x9eBeniuk \xc8\x99i Hostikoev\xe2\x80\x9d._NEWLINE_Este activ \xc3\xaen filme, fiind unul dintre cei mai cunoscu\xc8\x9bi actori de film ucraineni. A practicat karate, demonstr\xc3\xa2ndu-\xc8\x99i de mai multe ori tehnicile cunoscute \xc3\xaen filme.'